6. โครงการในอนาคต

ในปีนี้บริษัทมีนโยบายที่จะเน้นในด้านการตลาดเพื่อรักษาฐานลูกค้าเดิม
ปรับปรุงบัตรประจำตัวผู้ป่วยใหม่ที่มีสิทธิต่าง ๆเพิ่ม
และจะมีการออกบัตรสมาชิกการตรวจสุขภาพแนวใหม่รวมทั้งมีส่วนลดต่าง ๆ ของการใช้บริการ
นอกเหนือจากบัตรดูแลผู้สูงอายุยามฉุกเฉินซึ่งได้ดำเนินการไปแล้ว

ในส่วนของการบริการ
บริษัทอยู่ในระหว่างดำเนินการเพื่อขอการรับรองจากสถาบันรับรองคุณภาพโรงพยาบาล (Hospital
Accreditation) เพื่อสร้างความมั่นใจให้กับผู้มาใช้บริการยิ่งขึ้น นอกเหนือจากระบบคุณภาพ ISO
9002 ซึ่งได้รับการรับรองไปแล้ว นอกจากนี้ โรงพยาบาลจะเพิ่มโครงการบริการเสริมต่าง ๆ เช่น
โครงการโรงเรียนนวดแผนไทย ซึ่งได้รับอนุญาตจากกระทรวงศึกษาธิการ เมื่อวันที่ 22 มิถุนายน
2543 โครงการบริการนวดแผนไทย ซึ่งคาดว่าจะเปิดให้บริการได้ในเดือนมีนาคม 2544
และโครงการศูนย์เลซิค(Lasik) ซึ่งอยู่ระหว่างการศึกษาความเป็นไปได้

2.6 โครงการในอนาคต *** แก้ไข ณ วันที่ 23 สิงหาคม 2544

ในปีนี้บริษัทมีนโยบายที่จะเน้นในด้านการตลาดเพื่อรักษาฐานลูกค้าเดิม
ปรับปรุงบัตรสุขภาพและบริการตัวใหม่ให้มีสิทธิ์ต่าง ๆ เพิ่มขึ้น และมีโครงการทั้งเป็น Product
และ Services ดังนี้

ด้านสินค้า (Product)

มีการออกบัตรสมาชิกการตรวจสุขภาพแนวใหม่ที่ให้สิทธิทางส่วนลดต่างๆ
ของการใช้บริการนอกเหนือจากบัตรดูแลผู้สูงอายุยามฉุกเฉิน ซึ่งได้ดำเนินการไปแล้ว

สำหรับผลตอบแทนที่คาดว่าจะได้รับจากโครงการบัตรสมาชิกการตรวจสุขภาพแนวใหม่(Good
Health) นั้น มีดังนี้

1. รายได้จากการใช้บริการของสมาชิกบัตร เป็นค่ารักษาพยาบาล อันจะเพิ่มราย
ได้ให้กับโรงพยาบาลวิภาวดี ในปีแรกตั้งเป้าหมายจำนวนสมาชิกไว้ ประมาณ 1,000 ราย

2. ได้ขยายฐานลูกค้าออกไปในกลุ่มที่ให้ความสำคัญกับสุขภาพในเชิงป้องกันโรค

ผลตอบแทนที่คาดว่าจะได้รับจากโครงการบัตรดูแลผู้สูงอายุยามฉุกเฉิน(ECC) คือ

1. รายได้จากการใช้บริการของสมาชิกบัตร เป็นค่ารักษาพยาบาล

2. ได้ขยายฐานลูกค้าออกไปในกลุ่มผู้สูงอายุ

3. การเพิ่มประสิทธิภาพในการให้บริการอย่างรวดเร็วในยามฉุกเฉิน

ปัจจัยที่จะทำให้โครงการไม่สามารถดำเนินไปตามแผนได้

ระยะเวลาดำเนินโครงการ ที่อาจล่าช้าซึ่งเป็นผลมาจากปัจจัยภายใน เช่น การผลิตเอกสาร
และการสร้างความเข้าใจให้ลูกค้าเห็นความสำคัญของการดูแลสุขภาพแนวใหม่ที่ต้องเข้าถึงตัวลูกค้าเป็นรายบุคคล

ด้านบริการ(Service)

1.บริษัทอยู่ในระหว่างดำเนินการ เพื่อขอรับรองคุณภาพโรงพยาบาล(Hospital
Accreditation) นอกเหนือจากระบบคุณภาพ ISO 9002 ซึ่งได้รับการรับรองไปแล้ว

ผลตอบแทนที่คาดว่าจะได้รับคือ
โรงพยาบาลจะสร้างความมั่นใจให้กับผู้มาใช้บริการในเรื่องของมาตรฐานการบริการและการรักษาพยาบาล

ส่วนปัจจัยที่อาจทำให้โครงการไม่สามารถดำเนินไปตามแผนได้ คือ
ในเรื่องของการใช้เวลาทำความเข้าใจในระบบและข้อกำหนดของ HA
ซึ่งเป็นเรื่องใหม่ของโรงพยาบาลจะมีผลทำให้โครงการขอรับรองระบบคุณภาพโรงพยาบาลล่าช้าออกไปบ้าง

2. ด้านรถพยาบาล

บริษัทฯ มี โครงการขยายบริการรถพยาบาลให้แพร่หลายทั่วราชอาณาจักร
เพื่อรองรับความต้องการของผู้ป่วยทั่วไปให้แพร่หลาย

3. โครงการโรงเรียนนวดแผนไทย (ได้รับอนุญาตจากกระทรวงศึกษาธิการ)
ได้เปิดให้บริการอบรมแล้วเมื่อเดือนกรกฏาคมที่ผ่านมา

ผลตอบแทนที่คาดว่าจะได้รับคือ นักเรียนผู้ซึ่งสำเร็จการอบรม
จะมาเป็นบุคลากรด้านการนวดแผนไทย
ทำให้โรงพยาบาลวิภาวดีขยายศักยภาพทางด้านธุรกิจไปได้คือ บริการนวดแผนไทย
อันจะเพิ่มผลกำไรในธุรกิจต่อไป

ปัจจัยที่อาจทำให้โครงการไม่สามารถดำเนินไปตามแผนได้ คือ ไม่มีผู้สมัครเรียน
หรือขาดอาจารย์ผู้สอน
ซึ่งทำให้โรงพยาบาลต้องใช้เวลาในการส่งพนักงานไปอบรมการนวดแผนโบราณเพื่อมาทำการสอนต่อ
และต้องทำการประชาสัมพันธ์ เพื่อหาผู้สมัครเรียนมากขึ้น โดยหากไม่มีผู้สมัครเรียนจากภายนอก
โรงพยาบาลสามารถหาผู้สมัครเรียนจากภายในคือ พนักงานของโรงพยาบาลได้ ดังนั้น สรุปปัญหาคือ
การใช้เวลาในการหาทั้งผู้เรียนและผู้สอนเท่านั้น ***